Psí víno

Psí víno je literarny časopis, kotryž wuchadźa w morawskim měsće Zlín a zaběra so z načasnej poeziju. Wón rěka "Psí víno" (Psyče wino) a zajimawe je, zo wozjewjeja so na jeho stronach nimo čěskeje poezije tež přełožki basnjow z druhich rěčow – na př. z němčiny, pólšćiny, rušćiny, słowakšćiny a hdys a hdys tež basnje serbskich poetow – znatych a tež cyle młodych. Kóžde čisło ilustruje jedyn dobry, ale nic tak cyle znaty čěski grafikar abo ilustrator.

Załožer časopisa Psí víno je basnik a tworjacy wuměłc Jaroslav Kovanda. W redakciji tutoho časopisa skutkuje tež w Serbach znaty basnik a publicist Milan Hrabal.

Kategorija:Časopis
Kategorija:Čěska literatura